LidanRubinov/Halacha-QA huggingface dataset:
שאלה: עיכוב הזיווג על ידי הגרוש: ברצוני לשאול, האם יתכן מצב בו הגרוש שלי מונע מעכב את מציאת הזיווג שלי? ואם כן, האם יש דבר מה שביכולתי לעשות כדי למנוע זאת?
תשובה: ככל שתתנתקי יותר מהמחשבות האלו ייטב לך. אף אחד לא יכול להזיק לך. אמר דוד המלך על מי שקילל אותו: "הניחו לו ויקלל". אין כוח למי שרוצה לעשות לך רע. הטוב יש לו כוח אולם הרע אין לו כוח רוחני. כל כוחו הוא רק בעולמות החיצוניים והמעשיים. אין לו כוח בעולמות העליונים. כך שהמחשבות של הגרוש שלך לא יכולות לפעול עליך כלום.
שאלה: הפרשת חלה לכבוד שבת קודש ובל תשחית: אני נשואה ומאז שנישאתי לקחתי על עצמי את מצוות הפרשת חלה לכבוד שבת קודש. אך נוצר מצב בו אני צריכה לזרוק לאחר כמה ימים המון חלות שנשארות לי, כי הכמות שיוצאת לי היא גדולה אני מפרישה מ 1.660. ברצוני לדעת מה עלי לעשות גם כדי לזכות במצוות הפרשת החלה אך לא להיכשל בבל תשחית?
תשובה: את יכולה לתת מהחלות שאת עושה לשכנותיך או לחילופין להקפיא.
שאלה: עליית נשמה בזמן החיים: איפה המקור בתורה ובזוהר לעליית נשמה בזמן החיים, מה שנקרא חוויה חוץ גופית, כמו שהאר"י הקדוש עשה? ואיך עושים את זה בכלל?
תשובה: נזכר בדברי ח (מסכת ביצה פרק שני) כי בשבת אדם מקבל נשמה יתירה. וכן נזכר בב"ב י ע"ב כי רב יוסף פרחה נשמתו לעלום עליון וראה מה שראה ואחר כך חזר לעולמנו וסיפר לאביו מה שראה.
שאלה: המתנה לאחר מרק בשרי: האם מרק עוף, שבושל יחד עם עצמות בקר, אך חלקי הבקר אינם נאכלים איתו, מהווה מאכל בקר שלאחריו יש להמתין שש שעות (בניגוד למאכל עוף, שלאחריו נוהגת משפחתי להמתין ארבע שעות)?
תשובה: לא צריך להחמיר, אם אתם נוהגים לשמור אחרי עוף 4 שעות, אז תשמרו 4 שעות.
שאלה: לתת מעשרות או לעזור להורים: אני סטודנטית, ועובדת בעבודות מזדמנות. ההורים שלי משלמים את לי את שכר הלימוד. כמו כן, יש הוצאות נוספות כמו ביטוח לאומי, ביטוח בריאות וכד שגם אותם ההורים משלמים עלי. אני רוצה לעזור להם בת האם עלי לשלם מעשרות או לעזור להם בהוצאות הנ"ל?
תשובה: אם את מרוויחה משהו יותר חשוב שתממני את עצמך ואם אינך יכולה לחסוך במצב זה אז את לא חייבת במעשרות.
שאלה: נישואין בשבת: האם על-פי דיני התורה ניתן להינשא בשבת או שיש איסור? אני לא הצלחתי לקבל תשובה ברורה, ברצוני להבין אם יש איסור גם אם לא נגרם חילול שבת (אין מצלמות, מוזיקה והסעודה כשרה ובהתאם להלכה - קרי, חמין). גם הרב מתגורר סמוך ולא צריך לחלל שבת לצורך הקידושין. האם בתנאים בהם לא נגרם כל חילול שבת, מותר להתחתן ולבוא בברית הנישואין?
תשובה: אסור להינשא בשבת, וכפי שמבואר הדבר בשו"ע חלק אורח חיים סימן של"ט ס"ד.
שאלה: חשש עורלה בסברססברס: קניתי סברס בשוק מחנה יהודה. לא היתה תעודת כשרות בדוכן. האם מותר לאכול אותו (חשש עורלה)?
תשובה: וברכת ד' בסברס מתורבת ללא קוצים קיים חשש גדול של ערלה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: רצועות תפילין שנקרעו: הרצועה של התפילין נקרעה קצת אבל לא נקרעה לגמרי. מה הדין?
תשובה: תלוי כמה נקרע מן הרצועה של התפילין. ולכן, טוב תעשה אם תראה את התפילין עצמם לרב שיוכל בעין לראות את הקרע.
שאלה: תפוח עגבניה וענבים - קדימות: אם יש לפני תפוח, עגבניה וענבים. אני הכי אוהב את התפוח ואח"כ עגבניה ואח"כ ענבים. איך אני מברך?
תשובה: תברך על החביב עליך.
שאלה: למחוק תמונות מספר לא צנוע: האם מותר לקנות ספר של מסלולי טיולים עם תמונות לא צנועות ולתת לבת שתמחק את התמונות הלא צנועות? א.האם יש בקניית הספר משום מסייע בידי עוברי עבירה? ב.האם מותר לתת לבת לעשות זאת,מאחר שגם היא מצווה ב"לא תתורו"?
תשובה: מותר לקנות את הספר ומותר לתת לבת לקרוע או למחוק את התמונות שאינם צנועות. הבת מצווה על לא תתורו אבל היא יכולה יותר לשלוט בעיניים לכן היא תוכל לראות באופן חתוף מה טיב התמונות ולמחוק אותם לפי הצורך.
שאלה: ספק בברית מילה: יהודי בן 70 שבא מבית חילוני לגמרי וחזר בתשובה. לא ידוע לו איך נעשתה הברית, אולי בבית חולים בחו"ל ע"י גוי, ואין לו אפשרות לברר. האם ברית המילה שלו כשרה? ואם לא, מה צריך הוא לעשות?
תשובה: שייבדק על ידי מוהל אם הברית נעשתה כתיקנה, ואח"כ שהמוהל יעשה הטפת דם ברית.
שאלה: פתיחת עיניים בזמן תפילה: האם בזמן תפילה מותר להסתכל למעלה ולהתפלל או שעדיף עם עיניים עצומות? כשמתפללים עם סידור עדיף להסתכל לסידור, אבל מה קורה כשמתפללים בע"פ?
תשובה: עדיף עיניים עצומות משום שזה מוסיף לכוונה. אולם אם המצב שע"י עצימת עיניים את מתחילה לרחף מותר לפתוח את העיניים. העיקר שלא להסתכל על דברים שמסיחים את הדעת והריכוז בזמן התפלה.
שאלה: "כי אשה כושית לקח": האם יש מקור לכך שמשה נשא לאשה כושית (שהיא לא ציפורה) אלא מארץ כוש שמשה מלך שם 40 שנה, ואם כן, מה המקור? האם הוא אמין?
תשובה: דומני שמוזכר באחד המפרשים שהוא נשא אשה כושית כפשוטו.
שאלה: מתי לברך ברכת הגומל: עברתי תאונה קלה ב"ה לא קרה לי כלום (בגוף). מתי אני צריך לברך ברכת הגומל, בשני וחמישי או בשבת? האם אני צריך לעשות עוד משהו?
תשובה: עליך לברך ברכת הגומל בפני עשרה אנשים. אין חיוב לברך דווקא אחרי עליה לתורה.
שאלה: הבדל בין זכר ובין זיכרון: מהו ההבדל בין "זיכרון" ובין "זכר", כגון: בקידוש ליל שבת "זיכרון למעשה בראשית" ו"זכר ליציאת מצרים"?
תשובה: זיכרון זה לזכור באופן ספציפי מאורע או מקרה מסוים. זכר הכוונה לעשות דברים שהם מזכירים את הרעיונות שהיו במאורע מסוים. כאן בקידוש השבת היא לזכור את המאורע של בריאת העולם והשביתה ביום השבת. השבת היא גם להשאיר זכר למעלה שעם ישראל רכש ביציאת מצרים. בשבת אנו עושים זכר כלומר עושים מעשים שזכינו להם ביציאת מצרים.
שאלה: לבחון את ה' במעשר כספים: נפסק בשולחן ערוך בהלכות צדקה שבמצוות צדקה בלבד מותר לנסות את ה, הרמ"א מפרש שהכוונה למעשר כספים. המקור הוא הפסור הידוע מספר מלאכי בו נאמר בחננוני נא בזאת וכו. לפי פסיקה זו אני נוהג להפריש מעשר כספים כשאני מצפה להתעשר כהבטחת הקב"ה. לא רק שהעושר אינו מגיע אלא המצב רק הולך ומחמיר. שאלתי רבות על העניין וקיבלתי גם תשובות רבות. ענו לי שיש עושר שמור לבעליו לרעתו. ענו לי שהחטא גורם ועוד תשובות דומות. אני לא מקבל תשובות אלו כיון שאם נתלה בתשובות אלו מה המבחן. הרי אין צדיק וכו ולא יחטא. נאמר לי שהגאון פוסק לתת חומש אבל אני לא נוהג כגאון כמו כן הפתחי תשובה פוסק דומני בשם השל"ה שהמבחן הוא רק בתבואת השדה ומעשר כספים הרי הוא צדקה בעלמא. אך גם תשובה זו לא מקובלת עלי - שלא נהגתי מעולם כפתחי תשובה או השל"ה אלא מתי שדבריהם מובאים להלכה במשנה ברורה. קיבלתי כנראה עוד תירוצים שאיני זוכר אך תשובה לא מצאתי. ניתן להתווכח על ההגדרה עשיר - עשיר במושגים של היום או מי שיש לו כדי פרנס שנה וכו אבל ודאי שבעל חוב אינו נחשב עשיר. ענין זה של המעשר מטריד אותי ביותר, איכה יתכן שבדבר היחיד שניתן לבחון את הקב"ה הוא כביכול נכשל במבחן פעם אחר פעם. אני קם ב"ה כל בוקר ונוטל את יד ומשתדל להמשיך לאורך כל היום לנהוג כפי שנפסק בשו"ע. אני לא מחפש תירוצים של מרן לא התכוון לזה וכו ולכן לא אקבל תירוצים דומים בשאלתי. אני לא מחפש סיבה לפרוש חלילה אני אמשיך לנהוג באורח חיים דתי אך הספק תמיד קיים ואני אין מענה בפי.
תשובה: אתה צודק בשאלתך. יש דברים שאין לנו תשובות ואז מבחן האמונה הוא גדול יותר. כאן המבחן שלך להמשיך לתת צדקה הוא מבחן קשה שיתכן שממך הקב"ה תובע לעמוד במבחן יתר זמן ממה שחשבת. לא כתוב מפורש באיזה קצב תבוא העשירות האם תוך שנה או שנתיים. באופן כללי אני רואה שנתנו לך תשובות טובות ולכן אין ברצוני להוסיף לך עוד תשובות. אם כן תשובתי שהאמונה מתחזקת כשממשיכים לעבוד את ה' למרות השאלות. ומדוע באמת לעבוד את ה' למרות השאלות. האמונה ועבודת ה' היא לא עשיית טובה לה'. זה בשבילנו, אנו נבנים מחיי אמונה וקיום מצוות. המצוות הם צינור החיים שלנו, לכן לא נמית את עצמנו בגלל שבחלקים קטנים של החיים אנו לא מרגישים ריבוי חיים. לא נגרש את הקושי בכך שנוסיך על עצמנו עוד קושי.
שאלה: תליית תהילים באוטו - נסיעה בשבת: בקרב ציבור החילונים ו או המסורתיים אשר אורח חייהם אינו כולל קיום מצוות שמירת השבת, מקובל לתלות על המראה הפנימית ברכב ספר תהילים אישי זעיר מאוד (מאלו שנוהגים לחלק בשמחות לקהל המוזמנים בצירוף הקדשה), וזאת מעצם רצונם המשותף להישמר מכל פגע רע שעלול להכות בהם בדרכים בזמן הנסיעה ברכבם. כאשר גם בזמן נסיעתם בשבת ספר התהילים אינו מסולק מהמראה הפנימית שברכב. האם לפי ההלכה יש במעשה חטא חמור ביותר שאדם יכול לעשות? שהרי האדם מבקש להישמר מפני פגע רע בזמן שהוא עשוי לבזות את ספר התהילים ומעמיד את עצמו בסתירה לקיום המצוות. ומה לגבי קלף עליו כתובה ברכת הדרך אשר נמצא ברכב בזמן נסיעה בשבת? אשמח לדעת כיצד מתייחסת ההלכה לכך ומהי חומרת המעשה?
תשובה: : אנחנו נמצאים בדור מסובך. הרי אין כאן שאלה אמיתי של מה לעשות. ודאי שאין להשוות בין הנסיעה בשבת לבין הסגולות וכ'. אין כאן שאלה גם האם זה פועל בפועל הלצלה. השאלה האם אנו צריכים להוכיח אותם על אי ההבנה הבסיסית שלהם ועל השימוש "הציני" בקודש או שיש לראות בכך ניצוץ חיובי שאותו צריכים להלהיט וללמוד כיצד להגדיל אותו ולהפכו לחיבת הדת שתביא להכרת הדת ושתביא לקיום. אני בוחר בדרך השניה.
שאלה: להיות ליד הנפטר בזמן הפטירה: א. אבא שלי הי"ו יושב שבעה על אמו שנפטרה בשיבה טובה. הוא זכה לסעוד אותה במסירות רבה במשך שנים ועכשיו כשהיא נפטרה הוא אמר לי שהוא דואג שהזכות של הטיפול המסור בה הגנה עליו כל השנים, ועכשיו לו תהיה לו את ההגנה הזו יותר. ורציתי לשאול, מה אבי הי"ו יכול לעשות כדי שהזכות של הטיפול באמו תימשך עליו? ב. יש לאבא שלי ולאחים שלו צער מכך שהם לא זכו להיות ליד אמם בשעת פטירתה. ושמעתי מהרבה אנשים שמספרים שההורה, בשעת פטירתו "דאג" לכך שהבנים לא יהיו לידו, ולפעמים הבן היה צמוד להורה כל הזמן וברגע שיצא לכמה רגעים, ההורה נפטר. האם יש לדבר זה איזה מקור, שההורה "בכוונה" לא רוצה שהילדים יהיו לידו בשעת הפטירה, אולי כדי לא לצער אותם? ותזכו למצוות רבות
תשובה: הזכויות שאנו זוכים להם בחיים, אם הם זכויות שנוגעות לערכים מוחלטים ולדברים שלא תלויים בזמן ובמקום הם נשארים כזכויות נצחיות. הזכויות האלו עומדות לאביך לא רק בעולם הזה אלא גם בעולם הבא. הזכות של מצוות כיבוד אב ואם מוזכרת מפורש בתורה. הזכות הזו יכולה להימשך גם מכוח מה שעשה בעבר, גם מכוח ההווה. יש מצוות כיבוד אב ואם גם אחר פטירתם. המצווה נעשית בכך שמזכירים אותם בכבוד ומכבדים את שמם. גם כל המצוות והחיובים שעושים לעילוי נשמת הנפטר הם חלק ממצוות כבוד אב ואם, כגון, ישיבת השבעה, וכגון, אמירת קדיש במשך השנה וביום הזיכרון שלהם. בודאי שגם ההליכה בדרכם ועשיית מצוות כהמשך לדרכם כלולה במצוות כיבוד אב ואם. בנוגע לאי שהיית הצאצאים בעת הפטירה, לא ידוע לי מקור על כך. מבחינה הלכתית זהו הזמן העיקרי לקרוע על הפטירה. יש ענין להיות בשעת סילוק הנשמה ולומר איתה שמע ישראל וכ'. אולם גם אני שמעתי על הרבה מקרים שצאצאים היו ימים רבים ליד מיטת הוריהם ודוקא ברגעים שלא היו שם נסתלקה הנשמה. אשמח אם תשאלי עוד מישהו שבקי יותר ואולי ימצא מקור לכך.
שאלה: נטיל ידיים לאחר החלפת חיתול: האם צריך ליטול ידיים לאחר החלפת חיתול לתינוק? גם אם לא מתלכלכים?
תשובה: לא. אם רוצים לומר דברים שבקדושה יש לרחוץ את הידיים או ליטול אותם.
שאלה: להתפלל יחף: האם מותר ללכת יחף בחוץ בישוב (זה נהוג אצלנו הרבה) ובתפילה להיות עם סנדלים או משהו? ודרך אגב, האם חובה להתפלל בתפילה יחף? אני חושב זה דווקא מכובד.
תשובה: מותר ללכת יחף בחוץ. בתפילה מקפידים על לבוש מכובד.
שאלה: שכירת דירה לאחר שנפטרה שם אישה: אנחנו זוג ותינוק, מחפשים דירה לשכור. בדירה שראינו אמרה בעלת הבית שהדירה היתה שייכת לאמה שנפטרה לפני חודש. האם זו סיבה לא לגור בדירה? יש לי הרגשה לא נעימה להיכנס לדירה כשאני יודעת שרק לפני חודש ישבו שם שבעה והיתה אזכרה. ניתן לעשות משהו בכדי לטהר את האוירה ולהכניס לבית אנרגיות טובות?
תשובה: אין שום בעיה להכנס לדירה שבעלת הבית נפטרה לפני חודש וכדו'.
שאלה: הגדרת בגד לעניין ציצית: ערכתי חיפוש כללי בתנ"ך ולא מצאתי שכשכתוב "בגד" הכוונה דווקא לבגד העשוי צמר. להיפך, יש לי אפילו פסוק שמראה שבגד וצמר זה 2 דברים שונים : "כי כבגד יאכלם עש, וכצמר יאכלם סס". לא כתוב בתורה את סוג הבד שחייבים בו בציצית, אז מאיפה לומדים שחייבים בצמר ופשתים דווקא? ואיך זה שיש דעות שחייבים לשים טלית רק מצמר? מניין ההוכחה שכשהתורה אומרת "בגד" היא מתכוונת דווקא לצמר? וגם אם כן, אולי זה בזמנם שאלו היו בגדים נפוצים, אך היום בגד זה בד"כ לא מצמר!! האם ניתן להוכיח מכאן שציצית מכותנה היא לכתחילה גם לשולחן ערוך, לקיום ציצית מדאורייתא? אגב, רוב התשובת בעניין זה הן משהו כמו "השו"ע כתב שבגד זה רק צמר". זו לא תשובה. אני מבקש לדעת מניין לשולחן ערוך שזה רק צמר?
תשובה: המקור לכך הוא דעת ר' ישמעאל במנחות לט ע"ב, וטעמו שהואיל ונאמר לגבי מצוות ציצית "בגדים" סתם, וובכלאיים וכן לגבי נגעים פרטה לך התורה בגד צמר ופשתים, אף כל בגד הנזכר סתם כוונתו לצמר ופשתים. הרב יאיר וסרטיל
שאלה: הדרכה בשבת בפנימיה: אני עובדת בפנימיה לילדים שהוצאו מבתיהם. אנחנו (המדריכות) עושות גם תורנויות בשבת מאחר ורוב הילדים לא יכולים לחזור לביתם לשבת. 1. האם מותר לי ליזום ולקיים פעילות חינוכית או פעילות פנאי בשבת (משחקים, שעת סיפור וכד ) בצורה שלא גורמת חילול שבת או שצריך לעשות את המינימום שם? 2. האם דברים שקשורים בלימוד (כמו שיעור או סיפור לפרשת שבוע) מותר? הבעיה שלנו היא שכשלילדים אין תעסוקה נוצרות בעיות.
תשובה: 1) אם זה לא כרוך בחילול שבת - מותר. 2) מותר.
שאלה: כוונה בתפילה: לוקח לי להתפלל כל יום בערך שעה וחצי ולפעמים שעתיים רק בגלל שאני משתדלת לא להגיד מילים מחוברות אבל אני לא מצליחה בכלל להתכוון. מה עליי לעשות? זה מאוד מעיק עליי ואין לי חשק להתפלל בגלל שאני יודעת שזה יקח לי המון זמן. האם אני יכולה לדלג על חלק קטעים או שאני לא צריכה להגיד כל מילה בנפרד? ועוד שאלה.אני רגילה כבר בערך שנה להתפלל מנחה ולפעמים זה מעיק עליי ואני גם לא תמיד מספיקה (במיוחד בחורף) האם אני יכולה להפסיק להתפלל מנחה? ואם כבר עברה שקיעה ולא הספקתי להתפלל, האם אני צריכה להשלים את התפילה בתפילת מעריב (שאני לא מתפללת בד"כ)?
תשובה: : את לא צריכה לומר כל מילה בנפרד. תקפידי על אמירת כל מילה בנפרד רק בפרשת קריאת שמע. בשאר החלקים העיקר להתפלל בשטף ובכוונה. אם גם קריאת שמע יקח לך יותר מחמש דקות גם שם העיקר שאת תאמרי בשטף ובכוונה. בנוגע לתפלת מנחה תבקשי מאביך שיכלול בהתרת הנדרים שלו בערב ראש השנה את המנהג שלך בנוגע לתפלת מנחה. משם כשאת מצליחה בכיף ובלי לחץ להתפלל מנחה טוב. ביום שאת לא מספיקה מספיק תפלה אחת. אם יש לך עוד מצוות שלוקחות לך יותר זמן מאשר לשאר החברות שלך מציע לך לפנות ליועצת בית ספר או לאיש יעוץ אחר ולשוחח איתו על כך.
שאלה: אבטחה בשבת על מקלט לנשים מוכות: האם מותר לשמור בשבת על מתקן משטרתי המשמש מקלט לנשים מוכות וילדיהן וישנו חשש אמיתי שיפגעו בהם? ברצוני לציין שני דברים: א.מדובר בעובדים זרים (חוקיים). ב. המקום קרוב לביתי ואינו מצריך נסיעה בשבת. מה שנדרש הוא נשיאת אקדח ודיבור בקשר אם יש צורך.
תשובה: מותר, את האקדח ומכשיר הקשר תישא על החגורה שלך וכך זה יהיה טלטול מן הצד ולא בידיים.
שאלה: עשרה בטבת בשנה הבאה: 1)איך זה שצום עשרה בטבת שחל בשנה הבאה ביום ששי מסתיים בצאת הכוכבים אחרי כניסת שבת? הרי אסור לצום בשבת חוץ מיום כיפור אלא אם כן ההיתר הזה שהצום יסתיים בצאת הכוכבים מבוסס על הפסוק "בעצם היום הזה" 2)האם אפשר לסיים את תפילת ערבית בסוף הצום או שאפשר רק להתחיל אותה בסוף הצום? הכוונה לצום עשרה בטבת
תשובה: 1) הבית יוסף מביא בשם הכלבו שאילו עשרה בטבת היה חל בשבת - הוא היה דוחה שבת. ממילא אין קושיה למה מותר לצום גם ביום שישי. אמנם לפי קביעת הלוח שלנו עשרה בטבת לא יכול לחול בשבת. הסיבה שעשרה בטבת שונה משאר הצומות בגלל ששאר הצומות נזכר בספר זכריה רק החודש שלהם: הצום הרביעי, הצום החמישי, הצום השביעי והצום העשירי. לעומת זאת על עשרה בטבת כתוב בספר יחזקאל "כתוב לך את עצם היום הזה" ושם מוזכר בפירוש עשרה בטבת שבו סמך מלך בבל על ירושלים והתחילה הפורענות של החורבן. 2) ניתן להתפלל ערבית מוקדמת אך אין לשבור את הצום לפני סוף הצום.
שאלה: דין מוקצה בשבת: בערב שבת הונח פלאפון בכוונה בתוך מגירה שיש בה גרביים. האם יהיה מותר לפתוח את המגירה בשבת ולהוציא גרביים? המגירה היא חלק מארון גדול אך היא יכולה לצאת. בפשטות נראה שיהיה מותר להוציא את הגרביים מהמגירה בשבת אך ברצוני לדעת מדוע.
תשובה: מותר משום שהמגירה הינה בסיס לדבר המותר והאסור. ואמנם במקרה שהדבר האסור חשוב יותר, המגירה נחשבת רק בסיס לדבר האסור, אך מכיוון שהינך זקוק לגרביים בשבת ואילו לפלאפון לא, בשבת הגרביים נחשבות חשובות יותר. לכתחילה ראוי לפני שבת למצוא מקום אחר לפלאפון. הרב יאיר וסרטיל
שאלה: לימוד פירוש קהתי: שמעתי דברי תלמיד חכם מובהק מהציבור החרדי, אשר הורה על פי פסקי גדולי תורה להוציא משניות קהתי מהבית. האם כבוד הרב יודע מדוע הם מתגדים לפירוש זה, ואם כן מה דעת הרב בנדון דידן?
תשובה: לא שמעתי. ואולי סברתם שאדם צריך לעמול על דברי תורה. מה שבא בקלות הולך בקלות. לכן גם לדעתנו עדיף למוד עם ברטנורא או תפארת ישראל ורק במקומות שנתקעים להעזר בקהתי.
שאלה: לימוד תורה של גבר עם אישה: האם מותר לגבר ללמוד תורה עם אישה? אם כן, מה מותר ומה אסור? ואם לא, מהי הסיבה לכך?
תשובה: נראה שקשר אישי באופן קבוע בין איש ואישה שלא לצורך נישואין אסור. אם יכול להתפתח מכך קשר נישואין מותר. אם מדובר על אישה נשואה בודאי אסור. מצאנו המון מכשלות ואסונות שהתחילו מהדברים ה"קטנים" האלו.
שאלה: מה נחשב ללימוד תורה: אני הולך כמעט כל יום לבית הכנסת במנחה ופותח שם ספר של איזה רב וקורא. האם זה ניקרא לימוד תורה או שרק חייב גמרא?
תשובה: לא רק לימוד גמרא נקרא לימוד תורה אולם יש חשיבות ללמוד גמ' משום שזה הבסיס כל התורה שבעל פה. אם זה קשה לך אז העיקר זה לקבוע ללמוד משהו אחר אולם לאורך זמן להתקדם גם בלימוד גמ'.
שאלה: לשבת לאחר השכבה  צידוק הדין: כאשר עושים השכבה לבן של נפטר, הוא עומד עד שאומרים את שם הנפטר ואז הוא צריך לשבת. האם אומרים לו "שב!" או רק רומזים לו, כמו "לא צריך לעמוד"? ככל הזכור לי לא אומרים "שב" שזה כמו "שב באבלך". אנא ציינו מקורות.
תשובה: מה שאמרת נכון ביחס לאבל היושב בתוך שבעת ימי אבלות שלא אומרים לו שב (יו"ד סימן שע"ו סעי' ב').
שאלה: אבל על אמא: כבוד הרב לפני כחודש אימי נפטרה. ועלו לי מס שאלות: (אציין כי אני מהעדה הטריפוליטאית) 1. האם האבל של ילדי הנפטרת הוא כמי האבל של בעלה אחיה ואימה של הנפטרת? 2. החודש לפטירה עבר האם מותר לי להתאפר ולצבוע שיער? 3. האם מותר ללכת למסעדות? 4. האם מותר ללכת לים או לבילויים אחרים כגון ימי הולדת? 5. האם מותר לצפות בטלויזיה? 6. יש לי שני אחים קטנים בני 14 ו-16 האם כל הדינים חלים עליהם במלואם או עקב גילם יש להם הקלות? מזל
תשובה: 1. אבל הבנים חמור מאבלם של שאר הקרובים. 2. לאישה אפשר להתאפר ולצבוע שיער לכבוד בעלה ובני משפחתה. 3. לא ראוי, בפרט אם יוצאים בחבורה שלימה. 4. לא הולכים לבילויים בשנת אבל על הורים. 5. אם אין קטעים מוזיקליים - אפשר. 6. גם לאחים צעירים שהגיעו לגיל מצוות יש את כל החומרות. אמנם מה שנעשה במסגרת בית ספר כמו טיול שנתי או מסיבת סיום אפשר להקל, ורק אם באותה מסיבה יש הופעה מוסיקלית כדאי שיצאו עד גמר הנגינה. ויהי רצון שתנוחמו מן השמיים.
שאלה: לצרף את רבי שמעון בר יוחאי למניין: רציתי לדעת אם זה נכון, שהולכים תשעה גברים לקבר של רבי שמעון בר יוחאי. האם רבי שמעון בר יוחאי יכול להצטרף למניין כעשירי אפילו שהוא מת ואמרים שצדיקים בנשמתם חיים?
תשובה: גם צדיקים גמורים אינם חייבים במצוות אחרי שנפטרו ולכן אינם מצטרפים למניין. אין ללמוד הלכות מתוך סיפורי אגדה. ויהי רצון שזכותו תגן עליכם ועל כל ישראל.
שאלה: ברכת "שהחיינו" על קומה שניה: בניתי תוספת קומה שנייה בביתי. האם מוטלת עליי החובה לברך ברכת "שהחיינו"? ואם כן צריך לברך, האם לברך ברכת "הטוב והמטיב"?
תשובה: יש לברך הטוב והמטיב כשיחנכו את התוספת.
שאלה: שיחה בשעת סעודה: ראיתי שהרב כתב שראוי לא לדבר בשעת האכילה (כשלועסים.). אני מנסה להקפיד בזה אבל זה מאוד קשה, מאחר ולוקח לי הרבה זמן כל ביס ולפעמים שואלים אותי שאלה בשעת הארוחה וצריכים לחכות כמה דקות עד שאוכל לענות. הרבה פעמים זה לא נימוסי כי אנשים לא יודעים שאני נוהגת לא לדבר כשאני אוכלת ולא מבינים מה עובר עלי. האם יש אפשרות להקל בזה וכן לדבר בעת הצורך? זה בכלל הלכה או המלצה טובה?
תשובה: ניתן לרמוז עם האצבע שאתה באמצע אכילה ושימתינו מעט.
שאלה: יראת שמיים וענווה: אני רואה שאין לי רצון לעבוד את ה. הרצונות שלי במקומות אחרים, לא טובים, וזה למרות שאני משתדל להעביר את היום בלימוד ועזרה בבית. אני מלא בגאווה. איך לתקן את זה? קשה ברגע אחד להתחיל להתנהג בשיפלות וענווה ולשמור על המחשבה שלא תיכנס גאווה?
תשובה: אנו שולטים בעיקר על מעשינו החיצוניים. על מחשבותינו הפנימיות לוקח שנים עד שאנו משנים שם בפנים משהו. העצה היא להמשיך עם העבודה מבחוץ. לחשוב על פעולות שהם מתאימות להתנהגות של ענווה ואותם לעשות. מעבר לכך ללמוד רבות על הנוכחות של הקב"ה. להתפלל על ענווה. חלק גדול מהיום פשוט לא להתעסק בעצמך אלא להתעסק במשימות שמוטלות עליך לעשותם בדרך הכי טובה. לנסות לעשות דברים בצנעה ולא לספר עליהם לאחרים.
שאלה: "פותח את ידך" כשיש רעב: איך מסתדר הכוונה שצריך ב"אשרי"-"פותח את ידך" כשיש רעב בעולם ובעמ"י בפרט. אם אין כוונה צריך לחזור אבל יש עובדה מוכחת שלא לכולם יש אוכל?
תשובה: לכולם יש אוכל. יש רק אי צדק בחלוקת האוכל. זאת מוטל עלינו כבני אדם. אם לא נפריע לקב"ה הכל יהיה טוב.
שאלה: קראית מצרית עם כהן: אני קראית מצרית. יש לי חבר ממשפחת כהן. האם יהיה לנו בעיה להתחתן?
תשובה: וודאי שיש בעיה להתחתן ולא רק עם כהן. לפי שיטת הרמ"א בסוף סימן ד' באבן העזר יש להימנע מלהתחתן עם קראים כיוון שהם לא הקפידו על גדרי קידושין וגירושין לפי מסורת ישראל. אמנם ראיתי שחלק מחכמי ספרד מקילים בזה.
שאלה: להרוויח את החזרי הנסיעות: אדם שעובד בעבודה מסויימת ויש לו נסיעות בשווי 22 שהמעביד משלם. אם אדם זה יקנה כרטיסייה מחיר הנסיעות יוזל פי 2. האם מותר לאדם זה לנקוב במחיר המלא ללא הכרטיסיה וכך להרויח חצי ההסכום לכיסו הפרטי?
תשובה: מותר
שאלה: לקנות חיקוי של מוצר: אני יודע שאסור לקנות זיוף של מוצרים בגלל שזה פוגע ביצרן אבל רציתי לדעת, האם מותר לקנות חיקוי של מוצרים, כלומר: מוצר שדומה מאוד למוצר המקורי אבל הוא לא מתפרסם כמוצר המקורי אלא כמוצר עם שם אחר, זה אסור או מותר?
תשובה: מותר
שאלה: זריקה בשבת בזמן הריון: אשה שעברה כמה הפלות, ל"ע, נמצאת עכשיו בהריון וצריכה להזריק לעצמה זריקת קלקסן כל ערב באותה שעה. הזריקה בבטן. לא יוצא דם אך לאחר זמן מה רואים סימן כחול קטן במקום הזריקה. האם מותר להזריק בשבת?
תשובה: מותר  היות וזו זריקה תת עורית ולא לוריד שדיניו שונים. בדיני זריקה בשבת יש לשים לב שא לסחוט צמר גפן וכדומה על מנת לחטא את המקום אלא לשפוך במקום מעט אלכוהול ולנגב. דין נוסף שיש מקום להחמיר בו לכתחילה זה בהכנת המזרק - לשים את מחט במזרק לפני שבת ולהשאיר את המכסה על מנת לשמור על סטריליות. בהצלחה. הרב שמואל הולשטיין
שאלה: תפקיד ניהולי במפעל שעובד בשבת: בעיר שלנו ומסביבה ישנם מקומות עבודה שלצערנו עובדים גם בשבת. פנה אלי אדם שהוא ירא שמים ושומר שבת שיש לו תפקיד ניהולי במפעל שכזה. אחד מתפקידיו הוא לשבץ את העובדים למשמרות, גם ביום השבת. יודגש כי הוא אינו כופה או מזרז לעבוד בשבת אלא רק משבץ לעבודה את אלו שלצערנו מעונינים בכך. שאלותיי: 1.האם לפי ההלכה מותר לבצע תפקיד זה? 2. וכן עצה כיצד ינהגו מנהלים במצב דומה, שהרי ראינו שהיו יראי שמיים בתפקידי ניהול ואחריות בגופים שאינם שומרי שבת באופן מלא, כמו מפעלי ים המלח, משרד החינוך שהיה מופקד על הספורט ועוד.
תשובה: 1. אסור. הוא יכול לנהל את העבודה שם אבל שבתות - מחוץ לתחום, שלא יטפל בנושא של שבתות. שיסביר למעסיקים שזה לא התחום שלו. 2. בן אדם שיש בו יראת שמיים צריך למשוך את ידו מתפקיד כזה.
שאלה: העתקת שירים אם היה לי את הדיסק: האם במקרה שהיה לי דיסק שירים והוא אבד, מותר לי להעתיק את השירים שהיו באותו הדיסק ממקום אחר?
תשובה: לדעתי אסור, אפילו כשהיה לך את הדיסק והוא אבד.
שאלה: הוצאת כסף מצדקה: האם מותר לקחת כסף מקופת צדקה לצורך עשיית מצווה, נאמר לקנות תהילים, סידור וכו?
תשובה: אם הקופה מיועדת למוסד מסוים או למטרה מסוימת, אז באותו רגע שהוא שם בתוך הקופה זה כאילו נקנה לאותו מוסד או מטרה ואי אפשר לעשות שימוש למטרה אחרת.
שאלה: טלית בשבת: אם במקרה ושכחתי להוציא את הטלית מהתפידנית לפני שבת, האם מותר לי להוציא אותה בשבת, לתפילת שחרית? (מצד זה שאני מטלטל קצת את התפידנית כדי להוציא את הטלית)
תשובה: מותר. הרב יאיר וסרטיל
שאלה: אמירת תהילים תוך כדי עבודה: האם באמירת תהילים צריך שזה יהיה מכובד, לשבת ולקרוא מתוך ספר תהילים, או שאפשר לומר תהילים גם בעל פה כשעובדים (במטבח, לדוגמא) ואין בעיה?
תשובה: בוודאי שלימוד תורה או אמירת תפילה צריכים להיאמר בדרך כבוד ועל כן אין ראוי לאומרם תוך כדי עבודה. אמנם אפשר ורצוי לשמוע קלטות של תהילים או דברי תורה תוך כדי עבודה על מנת שהשכל שאיננו עוסק בעבודה יתמלא במחשבות קודש.
שאלה: חישוב מאה ברכות: כיצד מונים 100 ברכות, כמה ברכות יש בתפילת שחרית, כמה במנחה וכמה בערבית? האם שיר השירים, נשמת כל חי, איגרת הרמבן ותיקון הכללי נחשבים?
תשובה: אם מה שאמרת פותח או מסיים ב"ברוך אתה ה'." סימן שזוהי ברכה. לכן ברכות השחר, ברכות הנהנין, ברכות השבח, ברכות המצוות וברכות שמונה עשרה הן ברכות לעומת שיר השירים, איגרת הרמב"ן וכד' אינן ברכות. בכל תפילת שמונה עשרה ישנן 19 ברכות. הרב יאיר וסרטיל
שאלה: מרק פרווה שבושל בסיר בשרי: מרק פרווה בושל בסיר בשרי בן-יומו. מיד בסיום הבישול הועבר חלק מהמרק לסיר חלבי (לא בן-יומו) בעזרת מצקת מתכת חלבית (אף היא לא בת-יומה). האם המצקת והסיר החלביים נטרפו וחייבים הכשר בהגעלה?
תשובה: את המצקת יש להכשיר אולם את הסיר החלבי לא צריך להכשיר.
שאלה: הנחת תפילין שאינן שלי: אני רווק סטודנט מהמרכז. כבר מספר שנים שאני מניח תפילין שהם לא שלי (בשנה האחרונה של התיכון מישהו התחלף איתי בתפילין - לקח את שלי מהמקום בבית מדרש והניח את שלו - הם ממש דומות). פרסמתי מודעת אבידה אך ללא הועיל - כיום אני עובד ואני יכול להרשות לעצמי לקנות חדשים, מה עושים?
תשובה: אין חיוב בתפילין שהם יהיו בבעלותך, ניתן לצאת ידי חובה גם בתפילין שאולות. מן הסתם אותו אחד שהחליף התייאש מהתפילין שלו ולכן אתה יכול לזכות בהם ולהשתמש איתם, אלא אם אתה מעוניין לקנות תפילין יותר מהודרות אבל זה שיקול אחר, מעיקר הדין אתה יכול להניח בתפילין שברשותך.
שאלה: בישול עכו"ם לספרדים: אני מתארח בבית יהודי דתי בלונדון, ולעזרת הבית עומדת אומנת גויה. את הבישולים בשבת בישלנו אנחנו, אך יש כמה בישולים שהיא בישלה. אני ספרדי וברצוני לשאול, האם מותר לי לאכול ממאכלים אלה. עד כמה עלי להיות מעורב בבישול? (וכן מה דין האיטריות שהכינה, האם כאשר אני מכניסם למרק זה נחשב שאני שותף בבישול?)
תשובה: אין להתיר לאכול אוכל שנתבשל ע"י גוי גם לאשכנזים. רק שהאשכנזים מקילים אם היהודי הדליק את האש, ולדעת הספרדים צריך שהיהודי יניח את הסיר על האש. ובזה הדין גם באטריות, ואין להכניסם למרק ולאוכלם. וכדאי לבאר למארח מדוע אינך אוכל כדי שילמד להיזהר בעצמו.
שאלה: מגבונים לחים בשבת: 1. האם מותר להשתמש במגבונים לחים לניקוי השולחן בשבת? ניגוב פשוט ללא לחיצה? 2. האם מותר להשתמש במגבונים לחים לניקוי התינוק בהחלפת הטיטול בשבת?
תשובה: 1-2. מותר להשתמש העיקר שלא ילחצו.
שאלה: ברכה במטבח ואכילה בחדר עבודה: חדר העבודה שלי נמצא בקומה השניה ויש לו כניסה נפרדת. לפעמים אני מברך במטבח ומתכוון שהברכה תועיל גם כדי שאמשיך לאכול למעלה. מה הדין בעניין הזה, האם הבית נחשב כיחידה אחת לצורך העניין? עד כמה שידוע לי, אפשר לברך המוציא ולטעום מעט לפני יציאה לדרך כדי לאכול בהמשך (כמו בטיול וכד ), אם כן, מדוע מעבר לקומה השניה נחשב הפסק יותר מאשר הליכה בדרכים עם כריך בתיק?
תשובה: אתה יכול לכוון שתמשיך לאכול למעלה לחם (כמו ביציאה לדרך), אבל באוכל אחר היציאה החוצה נחשבת היסח הדעת.
שאלה: לצטט מהברית החדשה: האם מותר לצטט מילים-משפטים מהברית החדשה, כלומר, אני רוצה להוכיח לכמה אנשים שכמה ביטויים שאנו משתמשים יום יום לקוחים מהברית החדשה, האם מותר לי לצטט?
תשובה: אם המטרה היא לשרש את המילים והביטויים האלו שבעקבות הידיעה יפסיקו להשתמש בביטויים אלו - מותר. אולם אם המטרה היא סתם להראות להם מה המקור של ביטויים אלו - אסור.